CELEX: 52020DP0311
Language: da
Date: 2020-11-24 00:00:00
Title: Europa-Parlamentets afgørelse af 24. november 2020 om Rådets henstilling om udnævnelse af et medlem af Den Europæiske Centralbanks direktion (N9-0055/2020 — C9-0331/2020 — 2020/0805(NLE))

20.10.2021   
            
            
               DA
            
            
               Den Europæiske Unions Tidende
            
            
               C 425/164
            
         
      P9_TA(2020)0311
      Udnævnelse af et medlem af Den Europæiske Centralbanks direktion
      Europa-Parlamentets afgørelse af 24. november 2020 om Rådets henstilling om udnævnelse af et medlem af Den Europæiske Centralbanks direktion (N9-0055/2020 — C9-0331/2020 — 2020/0805(NLE))
      (Høring)
      (2021/C 425/22)
      
         Europa-Parlamentet,
      
                  —
               
               
                  der henviser til Rådets henstilling af 9. oktober 2020 (N9-0055/2020) (1),
               
            
                  —
               
               
                  der henviser til artikel 283, stk. 2, andet afsnit, i traktaten om Den Europæiske Unions funktionsmåde, som danner grundlag for Det Europæiske Råds høring af Europa-Parlamentet (C9-0331/2020),
               
            
                  —
               
               
                  der henviser til sin beslutning af 14. marts 2019 om kønsbalance ved udnævnelser inden for EU's økonomiske og monetære anliggender (2),
               
            
                  —
               
               
                  der henviser til sin afgørelse af 17. september 2019 om Rådets henstilling om udnævnelsen af formanden for Den Europæiske Centralbank (3),
               
            
                  —
               
               
                  der henviser til sine afgørelser af 17. december 2019 om Rådets henstillinger om udnævnelse af to medlemmer af Den Europæiske Centralbanks direktion (4),
               
            
                  —
               
               
                  der henviser til forretningsordenens artikel 130,
               
            
                  —
               
               
                  der henviser til betænkning fra Økonomi- og Valutaudvalget (A9-0218/2020),
               
            
                  A.
               
               
                  der henviser til, at Rådet ved skrivelse af 14. oktober 2020 hørte Europa-Parlamentet om udnævnelsen af Frank Elderson til medlem af Den Europæiske Centralbanks direktion for en embedsperiode på otte år med virkning fra den 15. december 2020;
               
            
                  B.
               
               
                  der henviser til, at Europa-Parlamentets Økonomi- og Valutaudvalg derefter foretog en bedømmelse af kandidatens kvalifikationer, især på baggrund af de krav, der er fastsat i artikel 283, stk. 2, i traktaten om Den Europæiske Unions funktionsmåde, og behovet for, at Den Europæiske Centralbank er helt uafhængig, i henhold til artikel 130 i den nævnte traktat; der endvidere henviser til, at udvalget i forbindelse med denne bedømmelse modtog et curriculum vitæ fra kandidaten samt hans svar på det fremsendte spørgeskema;
               
            
                  C.
               
               
                  der henviser til, at udvalget efterfølgende, den 9. november 2020, afholdt en høring af kandidaten, hvorunder denne efter en indledende redegørelse besvarede spørgsmål fra udvalgets medlemmer;
               
            
                  D.
               
               
                  der henviser til, at Den Europæiske Centralbanks Styrelsesråd består af medlemmerne af Den Europæiske Centralbanks direktion og de 19 chefer for de nationale centralbanker i de medlemsstater, der har euroen som valuta; der henviser til, at alle sidstnævnte til dato er mænd;
               
            
                  E.
               
               
                  der henviser til, at Parlamentet gentagne gange har udtrykt utilfredshed med udnævnelsesproceduren for medlemmer af direktionen for Den Europæiske Centralbank og har opfordret til at forbedre procedurerne i denne henseende; der henviser til, at Parlamentet har anmodet om, at det i god tid modtager en kønsafbalanceret kortliste med mindst to navne;
               
            
                  F.
               
               
                  der henviser til, at Europa-Parlamentet den 17. september 2019 afgav en positiv udtalelse om Rådets henstilling om at udnævne Christine Lagarde til den første kvindelige formand for Den Europæiske Centralbank;
               
            
                  G.
               
               
                  der henviser til, at Europa-Parlamentet den 17. december 2019 afgav positive udtalelser om Rådets henstillinger om udnævnelse af Fabio Panetta og Isabel Schnabel til medlemmer af Den Europæiske Centralbanks direktion;
               
            
                  H.
               
               
                  der henviser til, at kvinder fortsat er underrepræsenterede i Styrelsesrådet for Den Europæiske Centralbank; der henviser til, at medlemsstaterne beklageligvis ikke har taget denne anmodning alvorligt, og opfordrer de nationale institutioner og EU-institutionerne til at arbejde aktivt for at opnå kønsbalance i de næste udpegelser;
               
            
               
                  I.
               
               
                  der henviser til, at alle institutioner og organer på EU-plan og nationalt plan bør gennemføre konkrete foranstaltninger for at sikre kønsbalance;
               
            
               
                  1.
               
               
                  afgiver positiv udtalelse om Rådets henstilling om udnævnelse af Frank Elderson til medlem af Den Europæiske Centralbanks direktion;
               
            
               
                  2.
               
               
                  pålægger sin formand at sende denne afgørelse til Det Europæiske Råd, Rådet og medlemsstaternes regeringer.
               
            
         (1)  EUT C 338 af 12.10.2020, s. 2.
      
         (2)  Vedtagne tekster, P8_TA(2019)0211.
      
         (3)  Vedtagne tekster, P9_TA(2019)0008.
      
         (4)  Vedtagne tekster, P9_TA(2019)0093 og vedtagne tekster P9_TA(2019)0094.